cyanic-selkie/wikianc huggingface dataset:
Dominica
Forsvars- og utenrikspolitikk
Dominica har ikke egne militære styrker. Dominica Police Force har en egen Special Service Unit og en båtenhet. I tilfelle krig eller unntakstilstand erklært av myndighetene, kan landets politistyrke benyttes som forsvarsstyrke.
Dominica er medlem i Regional Security System, et forsvarssamarbeid mellom sju østkaribiske stater.
Menneskerettigheter
Dominica har fengselsstraff inntil 10 år for homofili.
Økonomi
Dominicas økonomi er avhengig av turisme og landbruk. 40 % av arbeidsstokken jobber i jordbrukssektoren. Hovedproduktene for dominikisk landbruk er tobakk, bananer, grønnsaker, sitrusfrukt, kopra og kokosnøttolje. Andre industrier, utenom turisme, produksjon av såpe, møbler, sement og sko.
Dominica er preget av høy fattigdom (30 %), høy arbeidsledighet (23 %) og lavt bruttonasjonalprodukt (5400$ pr. innbygger). Økonomien er i stor grad avhengig av bananeksport. Vekslinger i prisen på bananer gjør seg bemerket i hele økonomien.
Turistindustrien lider av mangelen på en internasjonal lufthavn.
Høytider og fridager
Dominica har tolv offentlige fridager. De religiøse høytidsdagene langfredag og andre påskedag, andre pinsedag, første og andre juledag er offentlige fridager. Det gjelder også første nyttårsdag. I tillegg kommer en rekke andre offentlige fridager. I forbindelse med karneval er det to offentlige fridager, mandag og tirsdag før askeonsdag. 1. mai markeres som arbeidernes dag. Første mandag i august feires som Emancipation Day til minne om avskaffelsen av slaveriet. Selvstendighetsdagen er 3. november og etterfølges av dagen for nasjonal samfunnstjeneste, som også er offentlig fridag.
Oppføring på UNESCOs liste
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Uran-235
Uran 235 (235U) er en naturlig forekommende uranisotop. Den skiller seg fra den langt mer alminnelige isotopen 238U, ved at den kan nedbrytes ved spontan fisjon. Det er nettopp denne egenskapen som utnyttes både i enkelte typer av kjernevåpen og i visse former for kjernekraft. 235U er den eneste naturlig forekommende isotop som kan brukes i kjernefysisk fisjon, og utvinnes i mengder, noe som gjør det økonomisk forsvarlig. 238U ble oppdaget i 1935 av Arthur Jeffrey Dempster.
Anriket uran er en betegnelse for uran, hvor den prosentvise andelen av 235U-isotopen er blitt kunstig økt gjennom isotopseparasjon. Naturlig forekommende uran består av 99,2745% 238U, 0,72 vektprosent 235U og 0,0055% 234U.
Hvis bare ett nøytron treffer en 235U-kjerne, vil kjernen spaltes under utsendelse av flere nøytroner. Hvis massen av uran er stor nok til at fisjonen er selvoppholdende, sier man at massen er kritisk. Massen av uran (eller andre radioaktive stoffer, som for eksempel plutonium), som kreves for at en fisjon kan opprettholde seg selv, kalles således den kritiske massen. For å stoppe en kjernereaksjon i et kjernekraftverk fra å løpe løpsk, styrer man fisjonen med kontrollstaver, typisk bestående av grafitt, hafnium, kadmium eller bor, som absorberer noen av de frie nøytronene slik at man kan kontrollere fisjonsprosessen. En ukontrollert fisjon kan bety en dårligere utnyttelse av energien, eller til og med en nedsmelting. I et kjernefysisk våpen vil den høye andelen av fissilt materiale (stoff som kan nedbrytes ved spontan fisjon) føre til en ukontrollert kjedereaksjon og forårsake en ekstremt voldsom eksplosjon.
Fisjonen av ett 235U-atom genererer 200 MeV = 3,2×10-11 J, tilsvarende 18 TJ/Mol = 77 TJ/Kg. Ca 5 % av energien forsvinner riktig nok i form av nøytrinoer.
Anriket uran
Anriket uran er en grunnleggende komponent både for den sivile atomkraftindustrien og produksjon av kjernefysiske våpen. Nettopp på grunn av potensielt bruk i våpenproduksjon, blir spredningen og anrikingen av uran intenst overvåket av Det internasjonale atomenergibyrået (IAEA). Naturlig uran utgjør i seg selv ingen trussel; først må andelen av 235U økes i en prosess som kalles anriking. Med en halveringstid på 4,46 milliarder år er 238U ikke særlig radioaktivt, og faktisk benyttes 238U som strålingsskjold mot mer radioaktive isotoper og røntgenstråler. Til sammenligning har 235U en halveringstid på ca. 700 millioner år.
238U som blir til overs etter opparbeidelsen kalles utarmet uran. Utarmet uran er langt mindre radioaktivt enn naturlig uran, men har stadig en meget høy densitet (tetthet), noe som gjør det velegnet for eksempel til armering av kjøretøy og panserbrytende ammunisjon.
Grader av anriking
Lett anriket uran inneholder mellom 0,9 og 2 % 235U. Lett anriket uran er en relativ ny form for uran, som særlig blir brukt som brennstoff i visse tungtvannsreaktorer, hvor man tidligere brukte nøytralt uran. Det er billigere å bruke lett anriket uran, da det trengs mindre brennstoff, noe som samtidig betyr reduserte utgifter for avfallshåndtering. En måte å produsere lett anriket uran på, er ved å gjenbruke uran fra lettvannsreaktorer. Uranen herfra har vanligvis et høyere innhold av 235U
Lavt anriket uran inneholder under 20 %235U. Lavt anriket uran brukes i de mest vanlige og mest utbredte lettvannsreaktorene. Uranet som brukes i disse reaktorene er normalt opparbeidet til mellom 3 og 5 % 235U. til bruk i forsøksreaktorer opparbeides uranet til mellom 12 og 19.75 %. Lavt anriket uran med under 5,4 % 235U kan ikke brukes til kjernefysiske våpen. Uran anriket til 10 % 235U har en kritisk masse på omtrent 3 800 kg, noe som gjør det uegnet til bruk i kjernefysiske våpen.
Høyt anriket uran har en konsentrasjon på mer enn 20 % 235U eller 233U. Det blir hovedsakelig brukt til kjernevåpen, som drivstoff til atomubåter og mindre mengder som fissilt materiale i forsøksreaktorer. Det uranet, som tradisjonelt har blitt brukt innen produksjon av kjernevåpen, har som regel en konsentrasjon på mer enn 85 % av 235U-isotopen. I teorien ville man riktig nok kunne lage en ineffektiv atombombe, bare innholdet av 235U overstiger 20 %. Skal man under 20 %, stiger grensen for den kritiske massen drastisk (kritisk masse for uran anriket til 20 % er omtrent 700 kg). Den kritiske massen for uran med et innhold på 85 % 235U er ca. 50 kg. Den kritiske massen kan riktignok forminskes ved hjelp av en ekstern nøytronkilde og retningsbestemt sprengstoff. Little Boy var basert på 235U som det fissile materialet. Stort sett alle moderne kjernevåpen benytter seg av plutonium, som er lettere å fremstille. Høyt anriket uran benyttes også i de reaktorene som driver atomubåter. 235U-nivået for disse reaktorene ligger på mellom 50 og 90 %.
Anrikingsmetoder
Isotopseparasjon er en vanskelig og energikrevende prosess. De to uranisotopene har en nesten identisk vekt — 235U er kun 1,26 % lettere enn 238U. Der eksisterer forskjellige måter å separere disse to isotopene på, men de utnytter alle den lille forskjellen i atomvekt. Felles for metodene er også at de opparbeider uranet ved å gjenta den samme prosessen om og om igjen — på samme måte som når man for eksempel destillerer alkohol.
Danmarks geografi
Danmark er det minste og sørligste av de nordiske landene, like nord for sitt eneste naboland, Tyskland, sørvest for Sverige og sør for Norge. Danmark regnes som et skandinavisk land, selv om det ikke hører til Den skandinaviske halvøy. Vest for Danmark ligger Nordsjøen, mens Østersjøen ligger i sørøst. Mellom Danmark og Sverige ligger Øresund og Kattegat, mens Skagerrak skiller Danmark fra Norge.
Danmark består av halvøya Jylland og 443 navngitte øyer. Av disse er 76 øyer bebodde og de største er Sjælland, Vendsyssel-Thy og Fyn. Øya Bornholm ligger øst for resten av landet i Østersjøen. Mange av de større øyene er forbundet med broer. Øresundbroa knytter Sjælland til Sverige, Storebæltbroa knytter Fyn til Sjælland, og Lillebæltbroa knytter Fyn til Jylland. Ferjer og småfly knytter sammen de mindre øyene. De største byene i Danmark er København (på Sjælland), Århus, Aalborg og Esbjerg (i Jylland) og Odense (på Fyn). Sammen med Ekvatorial-Guinea er Danmark det eneste landet som er forbundet til et kontinent, der hovedstaden ligger på en øy.
Det nordligste punktet i Danmark regnes for å være Skagen og Grenen, men det faktisk nordligste punktet er Nordstrand litt vest for Grenen. Grenen vender mot øst snarere enn mot nord. Det sørligste punktet er Gedser Odde (den sydlige spissen av øya Falster). Det vestligste punktet er Blåvandshuk, og det østligste er Østerskær, som er en del av Ertholmene 18 km nordøst for Bornholm. Avstanden fra øst til vest er 452 km, og fra nord til sør 368 km.
Danmark er et flatt land med lite høydevariasjon. Gjennomsnittshøyden til landet er bare 31 meter over havet, og det høyeste naturlige punktet er Møllehøj, med 170,86 meter. Andre åser i samme området sørvest for Århus er Yding Skovhøj på 170,77 meter og Ejer Bavnehøj med 170,35 meter. Det laveste punktet er Lammefjord som ligger 7 meter under havoverflaten.
Klima
Klimatisk kan man nesten se på Danmark som en øy med vann på alle kanter. Man kan regne med litt nedbør med noen dagers mellomrom, men det er sjelden snakk om store mengder. Lavtrykk går inn i Nordsjøen og gir innimellom kraftig vind på vestkysten av Jylland om høsten og vinteren, og innimellom kan kald luft fra Arktis eller Sibir gi minusgrader i hele landet selv på dagtid. Danmark har ikke de store landmassene rundt seg som nabolandene i sør har, og får derfor sjelden like høye temperaturer på sommerstid som disse landene. Så selv klare og fine sommardager byr på fine temperaturar uten at det blir ubehagelig varmt. De kraftigste regnbygene kan man vente seg sent på sommeren og tidlig på høsten, og tordenvær er ikke helt uvanlig på denne tiden. Fra slutten av oktober begynner det å bli skyet og mørkt.
Alexis Bouvard
Bouvard ble ansatt ved observatoriet i Paris i 1793 og var fra 1807 direktør sammen med François Arago. Bouvard var mest kjent for sine planettabeller, Tables astronomiques (1821), som var allment brukt frem til Urbain Le Verriers teori for de store planetene kom ut. Ved utarbeidelsen av tabellene for Uranus og deres sammenligninger med observasjonene oppdaget Bouvard umuligheten å representere denne planeten bare gjennom et eneste elementsystem, og han tilskrev denne omstendeligheten tilstedeværelsen av en ukjent forstyrrende planet (den senere oppdagede Neptun), hvis bane man kunne senere bestemme ut i fra avvikene i Uranus' bevegelse. Bouvard beregnet i tillegg 12 kometbaner.
Oliveira
Oliveira er en kommune i delstaten Minas Gerais i sørøstregionen av Brasil.
Salamanca kraftverk
Salamanca kraftverk er et kombinert varmekraftverk i Guanajuato i Mexico. Det har en installert produksjonskapasitet på 866 MW, fordelt på 4 turbiner i ett anlegg. Anlegget ble påbegynt omkring 1968, og stod ferdig i 1970. Brenselkilden er naturgass og olje. Dette er et av landets mellomstore kraftverk målt etter installert effekt.
Dronning Maud-dessert
Den består hovedsakelig av krem og eggedosis som røres sammen, og legges lagvis med sjokolade.
Olaf Hassel
Olaf Hassel (født 12. mai 1898 i Øvre Sandsvær ved Kongsberg, død 15. august 1972) var en prisbelønt norsk astronom, kjent for oppdagelsen av en komet i 1939 og en nova i 1960.
Han oppdaget 16. april 1939 en ny komet på stjernehimmelen, som først ble døpt «Hassels komet», deretter Jurlov-Achmarov-Hassels komet, da det viste seg at to russere hadde oppdaget kometen den 15. april, men at meldingen deres til observatoriet i København hadde blitt forsinket. Hassel oppdaget også den 7. mars 1960 en tidligere uregistrert stjerne – en nova. Den fikk først navnet Nova Hassel, og ble senere registrert under navnet Nova Herkulis 1960.
Hassel jobbet fra 1941 ved Meteorologisk institutt og tegnet planetkartene til den norske almanakken. Olaf Hassel var døv og gjorde seg bemerket i tegnspråkmiljøet i Norge i sin samtid, blant annet med hyppige innlegg i døvetidsskriftet Tegn og Tid.
Siyabonga Sangweni
Siyabonga Sangweni (født 29. september 1981), er en sørafrikansk profesjonell fotballspiller som spiller for den sørafrikanske klubben Golden Arrows. Han spiller forsvar, og er også en del av det sørafrikanske landslaget. Sangweni har spilt for en annen klubb i sin karriere, Uthukela fra Sør-Afrika.
Han ble tatt ut til Fotball-VM 2010 på hjemmebane.
Luxembourg under Vinter-OL 1936
Luxembourg under Vinter-OL 1936. Fire sportsutøvere fra Luxembourg, alle menn, deltok i to sporter, alpint og bobsleigh, under Vinter-OL 1936 i Garmisch-Partenkirchen. Luxembourg vant ikke noen medaljer, beste plassering var en tjueandreplass i toerbob.
Finlayson
Finlayson er en finsk tekstilbedrift som ble grunnlagt av James Finlayson i 1820, han bygget opp et verksted og en fabrikk i Tammerfors. På midten av 1800-tallet var fabrikken Nordens største bomullsspinneri med over tre tusen ansatte. Firmaet eksisterer fremdeles, men i dag huser det historiske fabrikkområdet kulturinstitusjoner, kontorer og kjøpesentra.
Verona (provins)
Det var 860,796 innbyggere i året 2004.
Geografi
Provinsen Verona grenser:
Provinsen Verona består av 38 kommuner. De viktigste er: Villafranca di Verona, Legnago, San Bonifacio, San Giovanni Lupatoto og Bussolengo.
<br style="clear:left;"/>
Næringslivet
Provinsens viktigste næringsvirksomheter er turisme, jordbruk (vin, ris, tobakk) og marmorindustri.
Severdigheter
Byen Verona og Gardasjøen er de viktigste attraksjonene. Her finnes det også Gardaland, Italias største tivoli.
Novokujbysjevsk
Novokujbysjevsk (russisk: Новоку́йбышевск) er en by i Samara oblast i Russland. Den ligger rundt 20 km sørvest for Samara.
Novokujbysjevsk ble grunnlagt som en satellittby for Samara, som på den tid het Kujbysjev. Byens grunnleggelse regnes til året 1947, da det ble bygget et varmekraftverk på stedet, med en påfølgende bosetning rundt det. Bosetningen fikk byrettigheter i 1952.
Oljeindustri og kjemisk industri er byens viktigste næringsveier. Det finnes også virksomheter innen metallbearbeiding.
Demografi
Befolkningsutvikling: ! År || Folketall || Kilde
Thanduyise Khuboni
Thanduyise Khuboni (født 22. mai 1986), er en sørafrikansk profesjonell fotballspiller som spiller for den sørafrikanske klubben Golden Arrows. Han spiller midtbane, og er også en del av det sørafrikanske landslaget. Han ble tatt ut til Fotball-VM 2010 på hjemmebane.
Fylkesvei 3338
Fylkesvei 3338 går mellom Hørte og Mannebru i Midt-Telemark.
Frem til 2019 hadde veien betegnelsen fylkesvei 151 (Telemark).
Victor Kugler
Victor Kugler (født 5. juni 1900 i Hohenelbe i Königgrätz-regionen i Böhmen i Østerrike-Ungarn, død 16. desember 1981 i Toronto i Canada) var ett av de menneskene som hjalp til med å skjule jøden Anne Frank og hennes familie og nære venner under den tyske okkupasjonen av Nederland.
Da Anne Franks dagbok ble utgitt etter hennes død i konsentrasjonsleiren Bergen-Belsen ble Kugler henvist til under navnet Mr. Kraler.
Bakgrunn, emigrasjoner
Han meldte seg til den østerriksk-ungarske marine under den første verdenskrig med en gang han var ferdig med sin akademiske utdannelse. Han ble utskrevet fra militæret i 1918 etter å ha blitt skadet. Han flyttet deretter til Tyskland og arbeidet som elektriker, og i 1920 flyttet han videre til den nederlandske byen Utrecht for å jobbe for et firma som solgte pektin.
I Nederland
Han ble tildelt nederlandsk statsborgerskap i mai 1938. Han bodde sammen med sin kone Laura Maria Buntenbach-Kugler i byen Hilversum under den andre verdenskrig, som lå cirka seksten mil fra Amsterdam.
Fra juli 1942 til august 1944 hjalp han sammen sine kolleger Miep Gies, Johannes Kleiman og Bep Voskuijl med å gjemme åtte personer som var på flukt fra nasjonalsosialistene, blant disse var Anne Frank. Kugler ble sammen med sine medsammensvorne arrestert av det tyske Gestapo den 4. august 1944, etter at en ukjent informant forrådte dem og tystet om deres motstandsarbeid til nasjonalsosialistene.
Kugler satt i forskjellige fengsler før han sammen med andre politiske fanger transportert til en konsentrasjonsleir i Amersfoort hvorfra han senere ble transportert videre til det nasjonalsosialistiske Tyskland. Han ble sammen med flere hundre andre fanger satt til tvangsarbeid, der han blant annet gravde anti-tank skyttergraver for tyskerne. Kugler ble sendt videre til andre fengsler og fangeleire. De ble utsatt for bombeangrep under forflytningen, og Kugler dro fordel av forvirringen som oppstod på grunn av dette og han unnslapp fangenskap.
Han ble skjult av en bonde for et par dager, lånte en sykkel og kom seg tilbake til Hilversum, som han kom frem til i april 1945. Han gjemte seg der fram til frigjøringen av Nederland, den 5. mai 1945.
Etterkrigstiden
Hans kone, Laura Kugler, døde 6. desember 1952 og tre år senere giftet han seg med sin andre kone Lucie van Langen. Ekteparet flyttet til Canada, hvor hans bror, søster og mor allerede bodde. Den 16. september 1958 opptrådte han som gjest på et TV-program der han fortalte om hans opplevelser under krigen.
Han mottok flere tapperhetsmedaljer for sitt mot under krigen, da han skjulte jøder og andre motstandere av nasjonalsosialistene.
Samalayuca II gasskraftverk
Samalayuca II gassraftverk er et kombinert oljekraftverk og gasskraftverk i Chihuahua i det nordlige Mexico. Det har en installert produksjonskapasitet på 720 MW, fordelt på 3 like store turbiner i ett anlegg. Anlegget ble påbegynt omkring 1995, og stod ferdig i 1998. Brenselkilden er naturgass. Dette er et av landets mellomstore kraftverk målt etter installert effekt.
Ascoli Piceno (provins)
Provinsen Ascoli Piceno (it. Provincia di Ascoli Piceno) er en provins i regionen Marche i det sentrale Italia. Ascoli Piceno er provinsens hovedstad.
Det var 369 371 innbyggere ved folketellingen i 2001.
Oliveira Fortes
Oliveira Fortes er en kommune i delstaten Minas Gerais i sørøstregionen av Brasil.
John Gollan
John Gollan (født 2. april 1911 i Edinburgh, død 5. september 1977) var generalsekretær for Communist Party of Great Britain (CPGB).
Gollan sluttet seg til CPGB og det kommunistiske ungdomsforbundet (YCL) i en alder av seksten år. Han var en låtskriver, men ble snart fengslet for distribusjon av en anti-militaristisk pamflett. I 1932 ble han løslatt fra fengsel og begynte å arbeide for det britiske kommunistpartiet. Gollan ble redaktør for avisen til det kommunistiske ungdomsorganisasjonen. I 1956 ble han det britiske kommunistpartiets generalsekretær, og umiddelbart måtte han forholde seg til den store nedgangen i medlemskapet etter at Sovjetunionen hadde angrepet Ungarn og knust den ungarske revolusjonen i november 1956. Gollan beholdt stillingen som generalsekretær for kommunistpartiet frem til 1976, da han gikk av etter en tids sykdom, og han døde året etter, da han var 66 år gammel.
Undergjæret øl
Undergjæret øl er øl som har blitt gjæret i flere uker på temperaturer fra rundt 5 til 13 °C. Undergjæring betyr at man gjærer ølet på en lavere temperatur enn om man overgjærer. Ved overgjæring gjærer man gjerne fra 18 °C og opp til 23 °C. Undergjæring av øl ble vanlig i Europa fra midten av 1800-tallet og utover.
Den vanligste typen gjær for undergjærede øl er Saccharomyces Pastorianus. Den ble dannet da gjærtypene S. Cerevisiae (Alegjær) og S. Eubayanus krysset seg for cirka 500 år siden
Olímpio Noronha
Olímpio Noronha er en kommune i delstaten Minas Gerais i sørøstregionen av Brasil.
Misantropi
Misantropi trenger ikke å medføre inhumane, antisosiale eller sosiopatiske holdninger til menneskeheten.
Villa de Reyes kraftverk
Villa de Reyes kraftverk er et kombinert oljekraftverk og gasskraftverk i San Luis Potosí i Mexico. Det har en installert produksjonskapasitet på 700 MW, fordelt på 2 turbiner i ett anlegg. Anlegget ble påbegynt omkring 1984, og stod ferdig i november 1986. Brenselkilden er naturgass og olje. Dette er et av landets mellomstore kraftverk målt etter installert effekt.
Fanuidhol
Fanuidhol (Sindarin), også kjent som Bundushathûr (Khuzdul) eller Skyhode er et fiktivt fjell fra J.R.R. Tolkiens Midgard.
Fjellet er en del av Tåkefjellene, og en av de tre fjellene (de andre var Caradhras og Celebdil) som sto over dvergenes Khazad-dûm. Disse tre fjellene sammen blir noen ganger nevnt som Morias fjell.
Lista gór i wzgórz Śródziemia
Hubertus Knabe
Hubertus Knabe (født 19. juni 1959 i Unna i Vest-Tyskland) er en tysk historiker og direktør for Gedenkstätte Berlin-Hohenschönhausen. Som historiker er han særlig kjent for sitt arbeid med Stasis historie, og med opposisjonelle bevegelser i den tidligere østblokken.
Bakgrunn
Hubertus Knabe er sønn av Wilhelm Knabe, en av grunnleggerne og tidligere leder for partiet De grønne, og hans hustru. Foreldrene flyktet i 1959 med hans tre eldre søsken fra DDR til Forbrundsrepublikken, og kom til Unna, der Hubertus ble født. Han vokste opp i Mülheim an der Ruhr og tok abitur der i 1978.
Deretter studerte han historie og germanistikk til 1983 ved Universität Bremen.
Karriere
Han ble i 1983 pressetalsmann for De grønne i delstaten Bremen. Hubertus Knabe hører i likhet med sin far til grunnleggerne av partiet De grønne, og engasjerte seg i den tverrpolitiske fredsbevegelsen. Han tok initiativ til en komité som arbeidet for at den fengslede DDR-dissidenten Rudolf Bahro skulle slippes fri i 1978.
I 1985 ble han DAAD-stipendiat ved universitetet i Budapest i Ungarn. Deretter tok han doktorgraden ved Freie Universität Berlin med avhandlingen ''Umweltkonflikte im Sozialismus. Eine vergleichende Analyse der Umweltdiskussion in der DDR und Ungarn''. Han arbeidet så som studieleder for Evangelische Akademie Berlin, og som DAAD-lektor ved universitetet i Ljubljana i Slovenia. Mellom 1992 og 2000 arbeidet han i forskningsavdelingen til den føderale kommissæren for Stasi-arkivene (Bundesbeauftragte für die Stasi-Unterlagen). Siden 2000 har han vært direktør for Gedenkstätte Berlin-Hohenschönhausen. Gedenkstätte Berlin-Hohenschönhausen lar SED-ofre og tidsvitner vise besøkende rundt i Stasis varetektsfengel. Knabes arbeid som historiker ble gjentatte ganger kritisert for utilstrekkelig kildekritikk. Han støtter seg på ensidige kilder og viser «misjonærisk iver».
Knabe ignorerer rettsstatlige prinsipper og gjeldende lover ved å frakjenne tidligere Stasi-ansatte retten til å stille i valg til Forbundsdagen, som i tilfelle av Lutz Heilmann.
Knabe mener at den såkalte «DDR-nostalgien» og utviklingen i synet på DDR-virkeligheten sammen er farlige, og mener at myndighetene bør bruke samme maktmidler mot kommunistene som mot nazistene. Han påpeker at man i Tyskland kan promenere rundt med DDR-statens symboler, rettferdiggjøre massemordene i GULag eller håne ofrene ved minnesmerkene. Da 200-Stasiveteraner i 2006 massivt dominerte en podiumsdiskusjon og hånet Gedenkstätte Berlin-Hohenschönhausen fikk det ingen rettslige konsekvenser. Knabe fremholder at de ansvarlige for forfølgelser og mord begått av statsansatte i DDR behandles tilsynelatende mildt av det tyske rettsapparatet. Han konstaterer at bare en eneste av 91 000 Stasi-ansatte har sonet fengselsstraff for forbrytelser begått under kommunistdiktaturet selv om 30 000 forundersøkelser ble gjennomført.
Macerata (provins)
Provinsen Macerata (it. Provincia di Macerata) er en provins i regionen Marche i det sentrale Italia. Macerata er provinsens hovedstad.
Det var 301 523 innbyggere ved folketellingen i 2001.
Geografi
Provinsen Macerata grenser:
Pesaro og Urbino (provins)
Provinsen Pesaro og Urbino (it. Provincia di Pesaro e Urbino) er en provins i regionen Marche i det sentrale Italia. Pesaro er provinsens hovedstad.
Geografi
Provinsen Pesaro e Urbino grenser:
Sergej Mukhin
Sergej Mukhin er navnet til flere personer:
Broadwater County
Broadwater County er et fylke i den amerikanske delstaten Montana. Det ligger i den vestlige delen av staten og det har grense mot Meagher County i nord og øst, Gallatin County i sør, Jefferson County i vest og mot Lewis and Clark County i nordvest.
Broadwater Countys totale areal er 3,209 km² hvorav 123 km² er vann. I 2000 hadde fylket 4,385 innbyggere og administrasjonssenteret ligger i byen Townsend som også er fylkets største by.
Eline
Eline er en variant av kvinnenavnet Helene som er dannet av greske helene, «fakkel», eller helios, «sol».
Utbredelse
Eline var et populært navn på norske jentebarn på siste halvdel av 1800-tallet og igjen på begynnelsen av 2000-årene.
Kjente personer med navnet
Personene i listen er ordnet kronologisk etter fødselsår.
Eksterne lenker
es:Anexo:Personajes de Memorias de Idhún
Puerto Libertad kraftverk
Puerto Libertad kraftverk er et kombinert oljekraftverk og gasskraftverk i Mexico. Det har en installert produksjonskapasitet på 632 MW, fordelt på 4 turbiner i ett anlegg. Anlegget ble påbegynt omkring 1980, og stod ferdig i 1985. Brenselkilden er naturgass og olje. Dette er et av landets største kraftverk målt etter installert effekt.
Viterbo (provins)
Provinsen Viterbo (italiensk: Provincia di Viterbo) er en provins i regionen Lazio i det sentrale Italia. Viterbo er provinsens hovedstad. I nord grenser provinsen mot provinsene Grosseto og Siena, i nordøst mot Rieti og Terni, i vest med Tyrrenhavet, og i sør mot provinsen Roma.
Óscar Pérez Rojas
Óscar Pérez Rojas (født 1. februar 1973 i Mexico by), er en mexicansk profesjonell fotballspiller som pr. 2018 spiller for den mexicanske fotballklubben CF Pachuca. Pérez har spilt over 700 kamper i Liga MX. Han spiller som målvakt, og er også en del av. Pérez Rojas har siden 2008 spilt på utlån fra Cruz Azul for flere andre klubber i Mexico. Han var en del av Mexicos tropp til VM 1998, VM 2002 og VM 2010.
Viterbo (provins)
Det er 322 195 innbyggere i provinsen (2013) på et areal på 3 615,24 km2, noe som gir en befolkningstetthet på 89,2 per km2. Provinsen har 60 kommuner (comuni).
Historie
Til tross for at Viterbo inneholdt et pavelig hoff på 1200-tallet, aktet både den hellige stol og det tysk-romerske rike å styre byen, men pavedømmet etablerte senere sitt styre over regionen. Johanitterordenen ble forvist fra Rhodos på 1500-tallet og ble midlertidig gitt tilflukt i Viterbo før de reiste til Malta og etablerte seg der. Pave Paul III beskrev seg selv som borger av Viterbo og dannet et universitet i byen. Den ble slått sammen med kongedømmet Italia den 12. september 1870. Under den andre verdenskrig ble Viterbo kraftig bombet.
Korintisk søyleorden
Den korintiske søyleorden har fått navn etter byen Korint. De eldste eksemplarene av denne søyleordenen er imidlertid funnet i Apollontemplet i Bassae, datert til 427 f.Kr. Den har en overdådig dekor av akantusblader på kapitelet, som er forma som ei korg eller ei omvendt klokke. Korintiske søyler ser dermed like ut fra alle fire sider, mens de joniske er beregna å bli sett forfra. Den korintiske søylen ble den foretrukne i romersk arkitektur. Den blir noen ganger kalt den kvinnelige søyleorden, fordi den brukes i de øvre søylegangene i Colosseum og bærer minst vekt – til forskjell fra den mannlige doriske, som brukes nederst og bærer størst vekt.
Hovedforskjellen mellom korintisk og jonisk søyleorden er kapitélene. Dette gjelder både formen, og det at det ikke finnes egne hjørnekapitéler i korintisk orden. Entablementet (bjelkeverket) har den samme oppbygningen med arkitrav, frise og gesims. Det er i den korintiske orden noe sterkere tendens til å variere proporsjonene mellom disse enn hva man finner i de andre ordener. Søylene har som regel entasis, basis og kannelyrer som på joniske søyler, men er ofte noe smalere. Den regnes som en «lettere» orden enn den joniske; i bygninger hvor flere ordener er kombinert, som Colosseum i Roma, settes joniske søyler lavere enn korintiske.
Astrid Brekken
Astrid Oddrun Brekken (født 24. april 1943 i Lesjaskog) er en norsk sosiolog, journalist og tidligere programleder i NRK.
Hurtigløp på skøyter under Vinter-OL 1960 – 500 meter menn
500 meter hurtigløp på skøyter menn var en øvelse under Vinter-OL 1960. Øvelsen ble avholdt på Squaw Valley Olympic Skating Rink og for første gang i OL-historien på kunstis. Konkurransen startet onsdag, 24. februar 1960.
46 skøyteløpere fra 15 nasjoner deltok i øvelsen.
Rekorder
Dette var gjeldende rekorder verdens og olympisk rekorder (i sekunder) før Vinter-OL i 1960.
(*) Rekorden ble satt på høylandsbane (mer enn 1 000 meter over havet) og på naturis.
Jevgenij Grisjin tangerte sin egen gjeldende verdensrekord og olympisk rekord.
Resultater
Jevgenij Grisjin var den første skjøyteløperen som klarte å forsvare sin olympiske tittel på 500 meter.
Astrid Brekken
Brekken var med i etableringen av Nyfeministene (1970) samt blant initiativtakerne til Sirene, der hun virket 1973-1978, samt redaktør i Syn og Segn (1980–1989). Hun har hatt faste spalter i tidsskriftene Norsk Landbruk og Bonde og småbruker. Videre har hun sittet i Norsk språkråd, Alternativ Framtid, som nestleder i Norsk Kvinnesaksforening, styremedlem i Forum for Systemdebatt og som medlem i Rådet for Stiftelsen kvinneuniversitetet.
Hun har også siden 1970-årene drevet småbruk i Lesjaskog sammen med sin ektefelle Halvor Elvik, tidligere nyhetsredaktør i Dagbladet og Arbeiderbladet.
Onça de Pitangui
Onça de Pitangui er en kommune i delstaten Minas Gerais i sørøstregionen av Brasil.
Big Ben
Big Ben er kallenavnet på den største av klokkene i tårnet på Westminsterpalasset i London. Det blir også ofte feilaktig brukt om hele tårnet som i seg selv egentlig heter Elizabeth Tower.
Klokken ble påbegynt i 1858 og sto ferdig bygd i 1859. Den skal ha blitt oppkalt etter Benjamin Hall, som var sjefskommissær for offentlige arbeider. En annen teori er at den, fordi den var den tyngste i sitt slag, ble kalt opp etter den berømte proffbokseren Benjamin Caunt. Den ble støpt av Whitechapel klokkestøperi.
Under andre verdenskrig ble uret utsatt for en rekke tyske flyangrep, men overlevde og fortsatte å markere tiden. Kun én eneste gang i historien har uret i tårnet som rager 96,4 meter over Themsen, gått for sent. Det skjedde i 1962, da et stort snøfall fikk Big Ben til å ringe inn det nye året ti minutter over midnatt. Også i 1976 og i 1997 stanset den opp.
Fredag 27. mai 2005 skjedde det igjen; klokken 22.07 stoppet uret, og etter en liten pause gikk det igjen, fram til 22.20. Den siste stoppen varte i en og en halv time, og de britiske tjenestemennene som har ansvaret for Big Ben hadde ingen forklaring på hvorfor. En teori var at denne fredagen var den varmeste dagen i London siden 1953.
Egil Aarvik
Egil Aarvik (født 12. desember 1912 i Børsa i Sør-Trøndelag, død 19. juli 1990 i Oslo) var en norsk journalist, emissær, redaktør og KrF-politiker.
Oratórios
Oratórios er en kommune i delstaten Minas Gerais i sørøstregionen av Brasil.
Egil Aarvik
Egil Aarvik gikk på folkehøgskole og Det norske lutherske Indremisjonsselskaps bibelskole. I årene 1934-1946 arbeidet han som predikant og sekretær Indremisjonsselskapet, i Dansk Indremisjon og i Stavanger Indremisjon. Han var journalist i Dagsavisa, Trondheim 1947-1950 og redaktør i samme avis 1950-1955. Han var redaktør i KrF-avisen Folkets Framtid 1948-1965. I årene 1977-1981 var han konsulent og personalsjef i Kirkens Nødhjelp.
Big Ben
I dag blir klokken brukt som offisiell klokke i mange nyhetsstasjoner, som BBC.
Egil Aarvik
Egil Aarvik var stortingsrepresentant for Oslo 1961-1965 og for Akershus 1969-1977. I perioden 1958–1961 var han vararepresentant for Oslo. Han var sosialminister i Per Bortens regjering 12. oktober 1965-17. mars 1971, president i Lagtinget 1972-1973 og visepresident 1973-1977. I sin tid som sosialminister stod han ansvarlig for innføringen av Folketrygden (1967), en av de største sosialpolitiske reformer i norsk historie.
Big Ben
Renovering
21. august 2017 begynte et fire år langt renoveringsarbeid på Elizabeth Tower som skal inkludere installering av en ny heis. Det er også planer om å restaurere glasset og male klokkehjulene på nytt. Med noen få unntak, som nyttårsaften og Remembrance Sunday, skal klokkene være stille til arbeidet er ferdig i 2021.
Egil Aarvik
Han var formann i landsstyret i Blå Kors i 1960–1962 og formann i bedriftsforsamlingen i Statoil 1973-1984.
Mazatlán II kraftverk
Mazatlán II kraftverk , også kjent under navnet José Aceves Pozos, er et kombinert oljekraftverk og gasskraftverk i Sinaloa i Mexico. Det har en installert produksjonskapasitet på 616 MW, fordelt på 3 turbiner i ett anlegg. Anlegget ble påbegynt omkring 1973, og stod ferdig i 1976, med siste installasjoner i 1980. Brenselkilden er tungolje, og subsidiært naturgass. Dette er et av landets mellomstore kraftverk målt etter installert effekt.
Id Software
id Software er en amerikansk produsent av videospill, med hovedkontor Mesquite, Texas. Selskapet ble etablert av fire ansatte fra dataselskapet Softdisk programmereren John Carmack og John Romero, spill designer Tom Hall, og artist Adrian Carmack (ikke i slekt med John Carmack). Selskapet er nå regnet som den mest innflytelsesrike spillutvikleren i Dallas, kjent som Dallas Gaming Mafia.
Filmproduksjon
Id Software var involvert i filminnspillingen til filmen Doom, som er basert på et av spillene deres, Doom 3. I august 2007 uttalte Todd Hollenshead under Quakecon 2007 at filmen Return to Castle Wolfenstein er i produksjon.
Linux
Id Softwares Linux-spill er de mest populære på denne plattformen. Noen id-titler er overført til Linux; DOOM (det første overførte spillet), Quake, Quake II, Quake III: Arena, Return to Castle Wolfenstein, Wolfenstein: Enemy Territory, Doom 3, Quake 4, og Enemy Territory: Quake Wars. Siden id Software ga ut kildekoden til noen de eldre spillene, som Wolfenstein 3D, Heretic, og HeXen, kan de nå brukes på Linux ved hjelp av kildekodeportering.
Firmanavn
Merk at id står med liten skrift, som er den riktige skrivemåten. Dette har skapt mange diskusjoner. Den offisielle uttalen av firmanavnet er id som i engelsk "did" eller "kid". Dette refererer til Sigmund Freuds definisjon av id (Id, ego, og super-ego) – ens indre drifter; det grunnleggende mentale.
Utvikler
(Merk: Dangerous Dave er et prosjekt bare produsert av John Romero før id Softwares etablering)
Lars Hallvard Ese
Lars Hallvard Ese (født 25. juni 1952 i Balestrand) er en norsk lærer, bonde og skytter. Han ble skytterkonge i 1980.
Ese fulgte i sin far Lars L. Ese d.y. sine fotspor og ble skytterkonge da landsskytterstevnet ble arrangert i Oslo i 1980. Sin første store tittel tok han i 1976 da han vant landsdelskretsstevnet for Fjordane krets og ble «småkonge». Denne bedriften gjentok han også i 1983. Tre år før han ble skytterkonge, ble han skytterprins under landsskytterstevnet i 1977 på Ulven ved Bergen. Han har vært på kongelaget flere ganger.
Solbjerg Plads
Solbjerg Plads ligger på Frederiksberg i Storkøbenhavn. Ved Solbjerg Plads ligger hovedbygget til Copenhagen Business School (CBS) – tidligere kjent som Handelshøjskolen i København. CBS' bygning ble innviet i 2000 og rommer skolens Erhvervsøkonomiske Fakultet samt administrativt personale og fasiliteter for studentene.
Tsjapajevsk
Tsjapajevsk (russisk: Чапа́евск) er en by i Samara oblast i Russland. Den ligger ved elva Tsjapajevka (ei sideelv til Volga), rundt 40 km sørvest for Samara.
Bosetningen Ivasjtsjenkovo (russisk: Иващенково) ble grunnlagt i 1909 etter et dekret fra Nikolai II om at en militær sprengstoffabrikk skulle bygges på stedet. I 1927 fikk bosetningen bystatus, og navnet ble endret til Tsjapajevsk etter Vasilij Tsjapajev.
Byen fungerte etterhvert som en base for hemmelig militær produksjon, og ved Sovjetunionens kollaps i 1991 lå det fire slike fabrikker i byen.
Wang Dulu
Wang Dulu (kinesisk: 王度盧, pinyin: Wáng Dùlú; født 1909 i Beijing i Kina, død 1977 i Qingdao) var en kinesisk forfatter som spesialiserte seg på wuxia-sjangeren.
Krigsgravtjenesten
Krigsgravtjenesten var en enhet i Kultur- og kirkedepartementet med ansvar for merking og vedlikehold av krigsgraver, registrering av utenlandske falne krigsmenn i Norge og oppsporing av norske falne krigsmenn som er gravlagt i utlandet. Virksomheten var en eget etat fra 1945 til 1965, og var en periode underlagt departementets kirkekontor.
Wang Dulu
Han ble født i en mandsjuisk familie. I 1930-årene ble han populær med sine romaner med kinesisk stridskunst; han skrev om lag 30 wuxiaromaner. Han betraktes som den nordlige wuxialitteraturs «oppfinner» og far.
Krigsgravtjenesten
Krigsgravtjenesten forvalter krigsgraver på 124 steder i Norge, samt 287 norske krigsgraver i utlandet, på 78 steder i 24 land.
Kirkeavdelingen ble nedlagt 31. desember 2015. Krigsgravtjenesten ligger nå under Kulturvernavdelingen i Kulturdepartementet. Krigsgravtjenestens særskilte arkivmateriale er avlevert til Riksarkivet. Ansvaret for gravregister og annen dokumentasjon om krigsgravene er tillagt Falstadsenteret.
Wang Dulu
Hans mest kjente verk er Trane og jern-serien, som består av romanene:
Krigsgravtjenesten
Falne utenlandske statsborgere
Etter annen verdenskrig ble over 30 000 falne utenlandske statsborgere gravlagt på ulike steder i Norge.
Sovjetiske krigsgraver i Norge
Omkring 100 000 sovjetiske fanger satt i tyske leirer i Norge. Av disse omkom ca. 15 500, de fleste i Nord-Norge. De sovjetrussiske gravene ble i 1951–53, i Operasjon Asfalt, samlet i en sovjetisk krigskirkegård med ca. 8 000 falne på Tjøtta sovjetrussiske krigskirkegård. På tilgrensende areal ligger Tjøtta internasjonale krigskirkegård med de omkomne - sovjetiske, tyske og norske - fra Rigel forlis. I tillegg finnes seks egne kirkegårder med sovjetiske fanger, bl.a. på Jørstadmoen krigskirkegård (954 falne, hvorav 928 sovjetborgere ), Oslo, Vestre Gravlund (349 falne) og Vinjeøra kirkegård i Sør-Trøndelag (165 falne). Det er reist ca. 40 monumenter i landet landet til minne om sovjetiske soldater som mistet livet.
Britiske krigsgraver i Norge
Om lag 1 110 britiske (samt canadiere, newzealendere, australiere og sørafrikanere) falne fra begge verdenskrigene er gravlagt i Norge.
Tyske krigsgraver i Norge
I alt 11 500 tyske krigsgraver ble registrert. Disse ble, i samråd med tyske myndigheter, samlet på 5 større kirkegårder: Narvik, Botn, Havstein krigskirkegård ved Trondheim, Solheim kirkegård i Bergen og Alfaset krigskirkegård i Oslo. De ca. 450 omkomne tyske fra Rigel-katastrofen er gravlagt på Tjøtta internasjonale krigskirkegård.
Krigsgraver av andre nasjonaliteter
Fra 2. verdenskrig finnes det i tillegg 165 polske krigsgraver, 127 franske, 37 nederlandske samt et mindre antall svenske, danske og østerrikske. Amerikanske myndigheter samlet sine falne på egne kirkegårder andre steder i Europa.
Arkivet
Arkivet etter Krigsgravtjenesten befinner seg ved Riksarkivet, og består av om lag åtte hyllemeter. Arkivet inneholder opplysninger om norske, sovjetiske, britiske, jugoslaviske, tyske, polske, franske, nederlandske, svenske, danske og østerrikske krigsgraver. Arkivmaterialet består av navnelister, kartotekkort, kartskisser og en god del fotografier.
Se også
Operasjon Asfalt
Gallatin County (Montana)
Gallatin County er et fylke i den amerikanske delstaten Montana. Det ligger i den sørvestlige delen av staten og det har grense mot Madison County i vest, Jefferson County i nordvest, Broadwater County i nord, Meagher County i nordøst og mot Park County i øst. Det har også grenser mot delstaten Wyoming i sørøst.
Gallatin Countys totale areal er 6 816 km² hvorav 67 km² er vann. I 2000 hadde fylket 67 831 innbyggere og administrasjonssenteret ligger i byen Bozeman som også er fylkets største by. Fylket har fått sitt navn etter elven Gallatin River.
The Number of the Beast (album)
The Number of the Beast er det britiske heavy metal-bandet Iron Maidens tredje studioalbum, som ble utgitt 29. mars 1982. Albumet blir ofte betegnet som et av de mest innflytelsesrike innen denne musikksjangeren.
Selv om Iron Maiden var på grensen til å bli superstjerner etter gjennombruddsalbumet Killers, forlot Paul Di'Anno bandet etter turneen i 1981. The Number of the Beast ble derfor debutalbumet til vokalist Bruce Dickinson, som skulle bli i bandet frem til 1993, for så å bli gjenforent med bandet igjen i 1999.
Lyriske referanser
«The Number of the Beast» henviser til fortellingen om dyrets tall, 666, i Bibelen (ref. apostelen Johannes' åpenbaring). Mange religiøse grupperinger anklaget Iron Maiden for å være satanistiske på grunnlag av denne låten, men faktum er at teksten er anti-satanistisk.
«Children of the Damned» er basert på filmene Village of the Damned og Children of the Damned, som igjen er basert på novellen The Midwich Cuckoos av John Wyndham.
«The Prisoner» er inspirert av den britiske TV-serien med samme navn og inneholder en dialog fra serien i begynnelsen av låten.
Sporliste
På den utvidete utgaven av albumet er det et ekstra spor, «Total Eclipse» (Burr, Smith, Harris), som er plassert før «Hallowed Be Thy Name».
YMCA
YMCA (opprinnelig Young Men's Christian Association) er en økumenisk organisasjon basert på kristne verdier. Den ble grunnlagt i London 6. juni 1844 av George Williams.
YMCA er i Norge representert gjennom KFUK-KFUM Norge og Norges KFUK-KFUM-speidere.
Jerzy Kukuczka
Kukuczka var den andre i verden som besteg alle fjorten åttetusenmetrene. Dersom man aksepterer den relativt selvstendige Broad Peak Central som en selvstendig topp, er han den eneste som har gått alle femten åttetusenmetre.
Liv
Kukuczka drev vektløfting i skoletiden, men etter legeråd gav han opp denne sporten og kastet seg i stedet over fjellklatring. I året 1965 ble han medlem av den polske Tatra-klubben.
Mellom 1979 og 1987 besteg Kukuczka som den andre etter Reinhold Messner alle fjorten åttetusenmetrene, tidvis med flaskeoksygen på Mount Everest, i motsetning til Messner som klatret alle uten kunstig oksygentilførsel. Kukuczka åpnet ni nye ruter, inkludert en solobestigning av Makalu (8,462 moh), verdens femte høyeste fjell, gjennomførte fem bestigninger i alpin stil og foretok fem førstebestigninger vinterstid.
Under Vinter-OL 1988 i Calgary ble Kukuczka og Messner beæret med hver sin ekstraordinære sølvmedalje. Men mens Messner nektet å motta medaljen fordi han så klatring som en form for kreativitiet, og at han ved å motta medaljen ville akseptere at fjellklatring var en form for konkurranse, valgte Kukuczka å ta i mot fordi han så på klatring som en arena hvor utøveren fikk utløp både for kreativitet og sportslig rivalisering, og uten denne kombinasjonen ville han kanskje aldri ha begynt å klatre.
Kukuczka omkom under et forsøk på å førsteklatre Lhotses sørvegg. Tauet røk og han falt 2,000 meter fra 8,200 meters høyde. Han ble bisatt i en bresprekk i nærheten av fallstedet. Det er satt opp minneplaketter i landsbyen Chukhung i Khumbu nær Lhotses sydvegg og på den symbolske æresgravplassen for mennesker som har forulykket i fjellet (Symbolický cintorín pri Popradskom plese) i Zlomisková dolina i Høye Tatra.
Bestigninger
<div style="">
Kunståret 2007
Kunståret 2007 er en oversikt over hendelser, fødte og avdøde kunstnerpersonligheter i 2007.
Adjungert professor
Adjungert professor (engelsk: adjunct professor) er en akademisk stillingsbetegnelse med noe ulik betydning i forskjellige land. Stillingsbetegnelsen er mest kjent fra USA, der den er definert som en stilling som rangerer under universitetslektor. I USA brukes tittelen oftest om relativt nyutdannede personer med korte timelærerkontrakter på kurs- eller semesterbasis, gjerne personer som ønsker å kvalifisere seg til begynnerstillingen assistant professor. De færreste adjungerte professorer i USA har (full) professorkompetanse, og over to tredeler har heller ikke doktorgrad. I flere andre land brukes tittelen om en stilling under førsteamanuensisnivå. I land som Danmark er tittelen brukt om en løsere, helt ulønnet tilknytning til et universitet. Betegnelsen finnes ikke i Norge. Tittelen adjunkt er også brukt alene om stillinger på universitetslektor-/høgskolelektornivå i mange land.
USA og visse andre engelskspråklige land
Tittelen adjungert professor (adjunct professor) brukes særlig i USA og visse andre engelskspråklige land. Den har stort sett samme betydning som timelærer ved norske akademiske institusjoner. Det sentrale i definisjonen er at adjungerte professorer er midlertidig ansatte universitetslærere uansett nivå på korte kontrakter; i mange tilfeller er kontraktene på deltid, men det er også mulig å jobbe full tid eller tilnærmet full tid som adjungert professor. I praksis rangerer stillingen under universitetslektor (assistant professor).
James Mitchel
James Sarsfield Mitchell (født 30. januar 1864 i Emly i County Tipperary, død 3. juli 1921) var en irskfødt amerikansk friidrettsutøver som deltok i de olympiske leker 1904 i St. Louis.
Adjungert professor
USA og visse andre engelskspråklige land
De fleste adjungerte professorer blir ansatt på korte kontrakter på kursbasis, eventuelt semesterbasis. Stillingen omfatter normalt bare undervisning (særlig på lavere nivå) og ikke forskning. To tredeler har ikke ph.d.-grad eller tilsvarende, og ved noen universiteter er en bachelorgrad tilstrekkelig for å bli adjungert professor. Adjungerte professorer har lavere lønn enn universitetslektorer og får normalt ikke tilgang til ansattgoder som kontor og helseforsikring.
I de fleste tilfeller er ikke adjungerte professorer professorer i norsk forstand, da tittelen i de aller fleste tilfeller brukes om ansatte med akademisk kompetanse på universitetslektor- eller lavere nivå. Det forekommer i mer sjeldne tilfeller ved noen institusjoner at også personer på førsteamanuensis- eller professornivå (full professor) kan ha slik timelærertilknytning. I noen tilfeller kan det dreie seg om personer som av ulike grunner har mistet tenure-statusen, eller pensjonerte akademikere som tar timelæreroppdrag. Det store flertallet som betegnes som adjunct professor i USA er personer med mastergrad eller tilsvarende som ikke har fått en fast begynnerstilling som assistant professor, og mange bruker erfaringen som timelærer som en måte å kvalifisere seg for en slik begynnerstilling.
James Mitchel
Mitchell vant en olympisk bronsemedalje i friidrett under OL 1904 i St. Louis. Han kom på tredjeplass i vektkasting, han kastet den 56 pund (25,4 kg) tunge vekten 10,13 meter, tre centimeter kortere en sølvvinneren og landsmannen John Flanagan. Vant gjorde canadiske Étienne Desmarteau med 10,46 som var olympisk rekord.
Perfusjonist
En perfusjonist har ansvar for å opprettholde pasientenes sirkulasjon under hjerteoperasjoner. Dette gjøres ved hjelp av hjerte-lunge-maskinen som ivaretar tilførsel av oksygen til blodet, sørger for å fjerne kulldioksid fra blodet og frakter deretter blodet rundt til kroppens organer. I tillegg til å være aktiv under hjerteoperasjoner, har en perfusjonist også ansvar for annet utstyr til assistert sirkulasjon.